open-index/open-wikipedia-markdown huggingface dataset:
Lingua literaria

A **lingua literaria** é o rexistro lingüístico dunha determinada linguaxe empregada na escrita literaria. Tamén pode incluír a lingua litúrxica. A diferenza entre formas literarias e non literarias (lingua coloquial) é máis pronunciada nunhas linguas ca noutras; cando hai unha gran diverxencia, dise que a lingua presenta diglosia. 

O latín clásico era o rexistro literario do latín, a diferenza do latín vulgar que se falaba en todo o Imperio Romano. O latín levado polos soldados romanos á Galia, Iberia e Dacia non era o latín das obras de Cicerón ou doutros autores clásicos, con grandes diferenzas de vocabulario, sintaxe e gramática. Algunhas obras literarias que amosan o rexistro máis baixo da lingua durante o período do latín clásico poden dar unha idea do mundo do latín vulgar arcaico; as obras de autores como Plauto e Terencio, por seren comedias con diferentes personaxes, como escravos ou pertencentes ás clases baixas, conservan algunhas características latinas basiletais, como o discurso dos libertos rexistrado na sección *Cea Trimalchionis* do Satiricón, novela escrita por Petronio. Durante o terceiro Concilio de Tours de 813, ordenouse aos sacerdotes que predicasen en lingua vernácula, xa sexa na *lingua rústica románica* (latín vulgar) ou en linguas vernáculas xermánicas, pois a xente xa non podía entender máis o latín formal.

Ás veces, unha lingua literaria é só unha convención entendible polos falantes pero en realidade non falada vernaculamente por ninguén. Por exemplo o alto alemán antigo aínda que usa léxico altoxermánico dos séculos VIII e IX usa unha sintaxe que en moitos puntos imita a gramática e a orde do latín, polo que moitas das súas oracións parecen máis ben latín clásico parafraseado en altoxermánico, mentres que na lingua coloquial a gramática non calcaba as estruturas latinas. Outro caso interesante é o francoitaliano que se usou para a primeira versión das viaxes de Marco Polo no século XIII, xa que aínda Dante Alighieri non escribira *A divina comedia* que a partir de mediados do século XIV sería amplamente usada como estándar literario na península italiana, a pesar de que coloquialmente en moitas rexións empregábanse linguas romances diferentes do toscano medieval de Alighieri.

## Notas 
## Véxase tamén 
### Bibliografía 
* Crystal, David (ed.), *The Cambridge Encyclopedia of the English Language* (Cambridge, 2003) ISBN 0-521-53033-4
* McArthur, Tom (ed.), *The Oxford Companion te lo the English Language* (Oxford, 1992), ISBN 0-19-280637-8
* McArthur, Tom, *The English Languages* (Cambridge, 1998) ISBN 0-521-48582-7
Daniel Díaz Torres

**Daniel Díaz Torres**, nado na Habana o 31 de decembro de 1948 e finado ibídem o 16 de setembro de 2013, foi un director de cine e guionista cubano.

## Traxectoria 
Licenciouse en Ciencias políticas. Comezou a súa carreira como asistente e documentalista. Dirixiu dezaseis filmes desde 1975. A súa primeira película de ficción, *Jíbaro,* participou no Festival Internacional de Cinema de Moscova de 1985, na Unión Soviética.

A súa película *Alicia en el Pueblo de las Maravillas* foi censurada polo goberno cubano.

En 2007 participou no Guionlab dirixido por Enrique Nicanor en Santiago de Compostela.

Faleceu na súa casa despois dun longo tratamento por cancro.

## Filmografía 
### Documentais 
* 1975: *Libertad para Luis Corvalán*
* 1976: *Granma*
* 1977: *Encuentro en Texas*
* 1978: *La casa de Mario*
* 1980: *Los dueños del río*
* 1980: *Madera*
* 1982: *Vaquero de montañas*
* 1989: *Crónica informal desde Caracas*
* 2004: *Una isla en la corriente*
* 2004: *Los cuatro años que estremecieron al mundo*
* 2005: *Entrevista a Ricardo Alarcón de Quesada*
* 2005: *Tres cantos a Nueva Orleans*

### Películas 
* 1985: *Jíbaro*
* 1986: *Otra mujer*
* 1991: *Alicia en el pueblo de Maravillas*
* 1994: *Quiéreme y verás*
* 1997: *Tropicanita*
* 2001: *Hacerse el sueco*
* 2007: *Camino al Edén*
* 2010: *Lisanka*
* 2012: *La película de Ana*

## Notas 
## Véxase tamén 
### Ligazóns externas 
* Tese de doutoramento *Cine Cubano. El camino de las coproducciones.*
Linguas mordovinas

As **linguas mordovinas** (en , *mordovskiye yazyki*) son un subgrupo das linguas urálicas, comprendendo as linguas erzya e moksha, que están estreitamente relacionadas entre elas e son faladas as dúas en Mordovia.

Anteriormente considerada unha única "lingua mordovina", agora trátase como unha pequena agrupación lingüística. Debido a diferenzas na fonoloxía, léxico e gramática, o erzya e o moksha non son mutuamente intelixibles. As dúas linguas mordovinas tamén teñen formas literarias separadas. A lingua literaria erzya foi creada en 1922 e a mokshan en 1923.

## Clasificación 
miniatura|400px|Dialectos das linguas moksha e erzya na República de Mordovia

***M-I** grupo central
***M-II** grupo central
***M-III** grupo sueste

***E-I** grupo central
***E-II** grupo central
***E-III** grupo noroeste
***E-IV** grupo sueste

***E-V** Dialecto shoksha

Tradicionalmente, os uralicistas agrupaban as linguas mordovinas e o mari na chamada póla do *Volga* da familia urálica; porén, esta teoría foi abandonada a finais do século XX. En troques, algúns uralistas prefiren agora un modelo de expansión rápida, coa mordovina como unha das nove pólas primarias das linguas urálicas; outros propoñen unha estreita relación entre o mordovino coas pólas fino-báltica e saami.

## Notas
Cinderella III: A Twist in Time

***Cinderella III: A Twist in Time*** é un filme estadounidense de 2007 dirixido por Frank Nissen a partir dun guión de Dan Berendsen, Margaret Heidenry, Colleen Ventimilia e Eddie Guerlain. Foi producido por DisneyToon Studios e distribuído por Buena Vista Home Entertainment. É o terceiro título da franquía de Disney de *Cincenta*, sendo a secuela de *Cinderella* (1950) e *Cinderella II: Dreams Come True* (2002). Ambientado un ano despois dos eventos do primeiro filme, *Cinderella III: A Twist in Time* conta como Lady Tremaine rouba a variña máxica da fada madriña e a usa para dar volta atrás ao tempo e evitar que Cincenta case co Príncipe. O elenco de voces está composto por Jennifer Hale, C. D. Barnes, Susanne Blakeslee, Tress MacNeille, Russi Taylor e Andre Stojka.

## Personaxes 
*Jennifer Hale como Cincenta
**Tami Tappan como a voz de canto de Cincenta
*C. D. Barnes como o Príncipe
*Susanne Blakeslee como Lady Tremaine
*Tress MacNeille como Anastasia Tremaine
*Russi Taylor como Drizella Tremaine e a fada madriña
*Andre Stojka como o Rei
*Holland Taylor como Prudence
*Rob Paulsen como o Gran Duque e Jaq
*Corey Burton como Gus
*Frank Welker como Lucifer

## Notas
Black Country, New Road

**Black Country, New Road** é unha banda inglesa de rock formada en Cambridge en 2018. Os seus fundadores foron Tyler Hyde (voces, baixo), Lewis Evans (voces, frauta, saxofón), Georgia Ellery (violín, coros), May Kershaw (voces, teclados), Charlie Wayne (batería, coros) e Isaac Wood (guitarra, voces); en 2019 engadiron un sétimo membro, o guitarrista Luke Mark.

A banda gañou atención inicialmente grazas os seus sinxelos "Athens, France" e "Sunglasses" en 2019, que combinaban características de rock experimental, post-punk e post-rock, sendo comparados con artistas como Slint e os contemporáneos Black Midi. O seu álbum de estrea, *For the First Time*, foi publicado en 2021 e foi amplamente aclamado pola crítica, sendo nomeado ao Mercury Prize e tendo acadado o número 4 na lista británica de álbums. Catro días antes do lanzamenro en 2022 do seu segundo disco, *Ants from Up There*, Wood deixou o grupo citando problemas de saúde mental. O álbum ecibiu máis aclamacións da crítica e éxito comercial, debutando no número 3 da lista de álbums do Reino Unido e aparecendo en varias listas de mellores álbums do ano.

Tras a marcha de Wood, a banda comezou a traballa inmediatamente en material novo, con Hyde, Evans e Kershaw compartindo as tarefas vocais principais. Tras xirar durante o ano 2022, o grupo publicou o video *Live at Bush Hall* en febreiro de 2023 (seguido po un álbum en marzo), que contaba con varias composiciones novas escritas despois da marcha de Wood.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Liñares, Liñares, Santiso

**Liñares** é un lugar da parroquia de Liñares, no concello coruñés de Santiso, na comarca da Terra de Melide. Segundo o IGE, en 2023 tiña 13 habitantes (10 homes e 3 mulleres).

## Lugares e parroquias 
### Lugares de Liñares 
### Parroquias de Santiso 
## Notas 
## Véxase tamén 
### Outros artigos 
* Lugares de Santiso
Lingua caquetío

O **caquetío** é unha lingua extinta da familia arauaca. A lingua foi falada ao longo das beiras de lago de Maracaibo, nas áreas litorais do estado venezolano de Falcón, e nas illas neerlandesas de Aruba, Bonaire e Curaçao.

O pobo caquetío e os jirajaranas falaban unha lingua arauaca, e as súas culturas amosaban grandes semellanzas. O caquetío considérase unha "lingua pantasma" porque non quedou case ningunha evidencia tanxible dela. Só o nome aínda existe, como se menciona nas referencias dos textos do século XVII.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
*
Chevelle

**Chevelle** é unha banda estadounidense de rock formada en Grayslake, Illinois, no ano 1995. O grupo estaba formado orixinalmente por dous irmáns, Pete Loeffler (voces e guitarra) e Sam Loeffler (batería e percusión), xunto con Matt Scott (baixo e coros). Scott foi substituído polo irmán de Sam e Pete, Joe Loeffler, en 1996. Cando Joe deixou a banda en 2005, Geno Lenardo substituíuno como baixista de xira ata que o seu lugar foi ocupado polo cuñado de Pete e Sam, Dean Bernardini. Bernardini marchou en 2019, e en 2021 Kemble Walters uniuse como baixista de xira.

O primeiro álbum de estudio da banda, *Point #1*, foi publicado en 1999 a través dun pequeno selo chamado Squint Entertainment. O segundo traballo de Chevelle, ''Wonder What's Next* (2002), foi certificado dobre platino pola RIAA despois de estrearse no número 14 da lista de álbums dos Estados Unidos *Billboard 200*. *This Type of Thinking (Could Do Us In)* (2004), o seu terceiro álbum de estudio, estreouse no número 8 e foi certificado platino. Chevelle publicou dende entón seis álbums máis: *Vena Sera* (2007), *Sci-Fi Crimes* (2009), *Hats Off to the Bull* (2011), *La Gárgola* (2014), *The North Corridor* (2016), e *NIRATIAS'' (2021). A banda tamén lanzou dous álbums ao vivo, dos DVDs e dous recompilatorios. En 2021 Chevelle levaba vendidos máis de 6 millóns de álbums.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Linguas ta-arauacas

As **linguas ta-arauacas**, tamén coñecidas como **ta-maipureanas**, son un grupo de linguas arauacas faladas nas costas do mar Caribe de América Central e do Sur. Distínguense polo prefixo da primeira persoa pronominal: *ta-*, que se opón ao prefixo común no resto de linguas arauacas: *na-*.

## Clasificación 
Kaufman (1994) achega a seguinte subclasificación:

* Arauaco caribe
** Taíno
** Guajiro (Wahiro)
***Wayuu (Guajiro, Wahiro)
*** Paraujano (Parauhano, Añun) 
*** Arauaca (Lokono)
** Iñeri (Inyeri)
***Kalhíphona (caribe das illas, moderno garífuna ou caribe negro)

Aikhenvald engade o shebayo, que Kaufman deixara sen clasificar, e elimina o iñeri:

* Arauaco caribe
** Iñeri
***Kalhíphona
** Ta-araucas
***Taíno
*** Wayuu
*** Paraujano
*** Arauaca (Lokono)
*** Shebayo
*** Caquetío

## Comparación léxica 
Os numerais en diferentes linguas arauacas do Caribe son:
:
Os numerais iñeri e garífuna a partir do 3 son préstamos do francés.

## Notas
Talín (homónimos)

O topónimo **Talín** pode referirse a:

;En Galiza
***Talín**, lugar da parroquia da Ponte Arcediago, no concello de Santiso.

;Fora de Galiza

;En Estonia
***Talín**, capital e principal porto de Estonia.

## Véxase tamén
### Outros artigos
***Tanín**, lugar da parroquia da Laxe, no concello do Valadouro;
***Tatín**, lugar da parroquia de Ouces, no concello de Bergondo.
Carme

O nome propio **Carme** pódese referir a:
## Antroponimia 
* **Carme**, nome propio de muller; diminutivos: Carmela, Carmiña.
## Relixión 
* **Virxe do Carme**, advocación da virxe María, moi loada en Galiza, especialmente nas vilas da beiramar.
* **Orde do Carme**, nome co que tamén se coñece á orde dos carmelitas.

## Persoas 
O nome Carme, María do Carme, Carmiña e Carmela son moi comúns en Galiza. Carme tamén é o nome de muller en catalán:
### Galegas 
* **Carmela Arias Díaz de Rábago**, empresaria galega, presidenta da Fundación Barrié de la Maza (1920 - 2009);
* **María do Carme Kruckenberg**, escritora galega (n. 1926);
* **Carme Blanco Ramos**, escritora galega (n. 1957);
* **Carmela Silva**, política galega do PSdeG (n. 1960);
* **Carme Fernández-Pérez Sanjulián**, filóloga e ensaísta galega (n. 1963);
* **Carme Adán Vilamartín**, política, intelectual e profesora galega (n. 1966);

#### Outras nacionalidades 
* **Carme Ruscalleda**, cociñeira catalá (n. 1952);
* **Carme Junyent**, lingüista catalá (n. 1955);
* **Carme Chacón**, unha política catalá do PSC, exministra do goberno español (n. 1971);

## Toponimia 
*  **Carme**  (*Κάρμη*),  lúa irregular retrógrada do planeta Xúpiter. 
### Galiza 
O Carme é un topónimo frecuente en Galiza, ademais a padroa de moitas parroquias é Nosa Señora do Carme:
* **O Carme**, parroquia no concello de Mondoñedo, Lugo.
* **Moaña (Virxe do Carme)**, parroquia de Moaña.
* **O Carme**, lugar do barrio das Travesas, en Vigo; 
****Rúa do Carme**, rúa do barrio das Travesas, en Vigo; 
****Pavillón do Carme**, pavillón de deportes nas Travesas, en Vigo , o primeiro da cidade olívica.

### Outros lugares 
***Illa do Carme**, unha illa asturiana do mar Cantábrico , pertencente á parroquia de Luanco (*Islla del Carme*).
* **Carme**,   municipio da comarca da Anoia, na provincia de Barcelona, en Cataluña.
* **El Carme**, barrio de Valencia.
** **Carrer del Carme**, rúa de Valencia.

## Mitoloxía 
* **Carme (mitoloxía)**, unha das amantes de Zeus.

## Notas 
## Véxase tamén 
* Carmen
Busel

Como topónimo **Busel** pode referirse a:

;En Galiza
***Busel de Abaixo**, lugar da parroquia de Ribadulla, Santiso, no concello de Santiso;
***Busel de Arriba**, lugar da parroquia de Ribadulla, Santiso, no concello de Santiso.
Lingua paraujano

O **paraujano** ou **añũ** é un lingua arauaca falada polo pobo paraujano de Venezuela, que viven xunto ao lago de Maracaibo no estado de Zulia, no noroeste de Venezuela. O termo paraujano é máis empregado na literatura etnográfica e recibírono dos seus veciños os wayuu. É unha combinación de *palaa* que quere dicir ‘mar’, e *anu͂* literalmente ‘xente do mar’, ou pescadores. Os paraujanos viven en palafitas e son hábiles na pesca e na navegación. Segundo o censo de 2011, máis de 21.000 persoas se identifican como paraujanos.

## Clasificación 
O paraujano é unha lingua arauaca setentrional. Está estreitamente relacionada co wayuu, aínda que son linguas distintas. Segundo a análise lexicoestatística realizada por Oliver (1989), as dúas linguas debían diverxeron arredor do ano 900.

## Léxico 
O paraujano incorporou algunhas palabras do castelán no seu vocabulario. Das oitenta e nove palabras en paraujano na lista Swadesh, seis son préstamos do castelán. e roza a extinción. A rexión de Maracaibo comezou a transformarse nun centro industrial moi poboado a comezos dos anos 1900, xa que se extraía petróleo do lago de Maracaibo. A medida que os paraujanos se mesturaron coas persoas que chegaban á rexión, a súa lingua foi difundida e falada por algúns dos chegados. Porén, na década de 1970 só quedaban trece falantes. No ano 2014 quedaba un só falante fluído, un mozo de trinta anos chamado Yofri Márquez, que aprendeu a lingua da súa avoa. Hai algúns falantes parciais, a maioría dos cales son persoas maiores. Os esforzos de revitalización inclúen a instrución de paraujano en seis escolas primarias rexionais e o estabelecemento de varias organizacións culturais.

## Notas 
## Véxase tamén 
### Bibliografía 
* Taylor, D. (1960). On Consonantal Correspondences in Three Arawakan Languages. International Journal of American Linguistics, 26(3), 244-252. 
* Taylor, D. (1957). A Note on some Arawakan Words for Man, etc. International Journal of American Linguistics, 23(1), 46-48. 
* VENEZUELA: Maracuchos: People of the Maracaibo Lowlands. (1999). Peoples of the Americas, (10), 570-572. 
* Wilbert, J. (1996). Paraujano. In Encyclopedia of World Cultures. (Vol. 7, pp.&nbsp;267–268). Macmillan Reference USA.
Lingua shebaya

A **lingua shebaya** (tamén escrita **shebaye** ou **shebayo**), é un lingua morta da familia arauaca que se falou na illa de Trinidad e quizais na costa de Venezuela. Extinguiuse antes do século XX. Só se conservan desta lingua unhas poucas palabras. Aikhenvald (1999) clasifícaa como parte do subgrupo ta-arauao (arauaco do Caribe).

## Vocabulario 
As 16 palabras shebayas recollidas por Laet a finais do século XVI (Goeje 1939: 4-5, 117-118, Taylor 1977: 15-16) (e Ramirez 2019: 648):

## Notas
O Casal, Santaia de Rairiz, Santiso

**O Casal** é un lugar da parroquia de Santaia de Rairiz, no concello coruñés de Santiso, na comarca da Terra de Melide. Segundo o IGE, en 2023 tiña 9 habitantes (6 homes e 3 mulleres).

## Lugares e parroquias 
### Lugares de Santaia de Rairiz 
### Parroquias de Santiso 
## Notas 
## Véxase tamén 
### Outros artigos 
* Lugares de Santiso
Scratch Acid (EP)

***Scratch Acid*** é o primeiro lanzamento da banda estadounidense de noise rock Scratch Acid, publicado en 1984 a través do selo Rabid Cat. O EP foi editado unicamente en vinilo, pero tamén pode atoparse como as primeiras 8 pistas do recompilatorio *The Greatest Gift*.

Kurt Cobain puxo o álbum constantemente nas súas listas de "álbums favoritos" nos seus *Journals*.

*Scratch Acid* acadou o número 26 na lista independente británica.

## Listaxe de cancións 
## Notas
Lingua palikur

A **lingua palikur** é unha lingua da familia arauaca falada polo pobo palikur no Brasil e na Güiana Francesa. Entre os palikur tamén é común saber o francés e o portugués, e o crioulo da Güiana Francesa utilízase como lingua común entre as tribos da zona e coa poboación local. O palikur considérase en perigo de extinción na Güiana Francesa e vulnerable no Brasil. O palikur está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Green, Diana (1994). O sistema numérico da língua palikúr. Boletim do Museu Paraense Emílio Goeldi, Série Antropologia 10: 261-303. Belém.
* Green, Harold; Green, Diana (1972). Surface structure of Palikur grammar. Brasil: Summer Institute of Linguistics.
* Green, Harold; Green, Diana (2019). Kagta Iwitkekne Parikwaki-Parantunka. Brasil: Summer Institute of Linguistics.
* Nimuendajú, Curt (1926). Die Palikur-Indianer und ihre Nachbarn. Göteborgs Kungl. Vetenskaps och Vitterhets-Samhälles Handlingar 31(2): 127-144. Göteborg.
* Launey, Michel (2003). Awna parikwaki: introduction à la langue palikur de Guyane et de l’Amapá (Didactiques). París: IRD.

### Ligazóns externas 
* Lev, Michael; Stark, Tammy; Chang, Will (2012). "Phonological inventory of Palikúr". The South American Phonological Inventory Database (versión 1.1.3 ed.). Berkeley: Universidade de California: Survey of California and Other Indian Languages Digital Resource.
Bad Mood Rising

***Bad Mood Rising*** é o vixésimo sexto álbum de estudio da banda estadounidense de sludge metal Melvins, publicado o 21 de agosto de 2022 a través do selo Amphetamine Reptile. O 30 de setembro dese ano a disco aparecería nos servizos de streaming.

## Listaxe de cancións 
## Notas
Dusted

***Dusted*** é o terceiro álbum de estudio da banda estadounidense de noise rock Live Skull, publicado en 1987 a través do selo Homestead Records. Thalia Zedek uniuse á banda nas voces.

## Listaxe de cancións 
## Notas
Hiroyuki Oki

**Hiroyuki Oki**, nado en Tokyo (Xapón) o 23 de marzo de 1964 e finado o 14 de outubro de 2025, foi un arquitecto, cineasta experimental e actor, coñecido por *Anata-ga suki desu, dai suki desu* (1994), *3+1* (1997) e *Kokoro no naka* (1998).

## Traxectoria 
Hiroyuki Oki licenciouse en arquitectura antes de decidir estudar cinema na escola de cinema de Tokyo. En 1991 mudouse a Kochi.

Para el, arquitectura e cinema son maneiras complementarias de artellar os espazos sociais: os filmes xeran espazos e a arquitectura xera imaxes. Ten proxectado os seus filmes en forma de instalacións multipantalla, con acompañamento musical en directo.

O seu cinema móvese entre o documental experimental e o narrativo, en moitos casos con temática sexual, hetero e LGTBIQ+, que roza a pornografía. *Yuuei kinnshi* (1989) gañou o premio especial do xurado no Image Forum Festival en 1990. Outras películas súas como *Tarch Trip* (1993), *Tengoku no muttsu no hako* (1996) (producida polo museo de Arte de Kochi e gañadora do Premio NETPAC no Festival de Berlín), e *3+1* (1997) participaron en festivais internacionais.

As súas películas estaban filmadas en 8mm, 16mm e vídeo. O seu primeiro filme rodado en 35mm foi *Anata-ga suki desu, dai suki desu* (1994).

## Filmografía 
* *Tadashii yokubou* (1984)
* *Tada no fuukei* (1985), curta
* *Idou kyoushitsu* (*The Traveling Schoolroom*, 1986), curta
* *Hachikou sen transition* (1988), curta
* *Rei structure* (1988), curta
* *Shijuu hatte* (1988), curta
* *Suita I* (1988), curta
* *Matsumae-kun no eiga* (1989)
* *Yuuei kinnshi* (*Swimming Prohibited*, 1989)
* *Geshi no ko* (1990), curta
* *Kansen* (1990)
* *Matsumae-kun ni narutemo eiga* (1990)
* *Matsumae-kun no tame no eiga* (*Buddy Matsumae*, 1990)
* *Suita II* (1990), curta
* *Fuukei no jubi* (1991)
* *Irokaze* (*Color Wind*, 1991), curta
* *Kagamiga wa zoino gaadoreeru* (1991), curta
* *Koukeidori* (*Landscape Catching*, 1991), curta
* *Rankiryuu* (1991), curta
* *Shujinkou* (1991), curta
* *Irome* (*Color Eyes*, 1992), curta
* *Matsumae-kun no senritsu* (*Melody for Buddy Matsumae*, 1992)
* *Tarch Trip* (1993)
* *Rokugatsu no Kuchibiru* (*The Lips of June*, 1993), curta
* *Anata-ga suki desu, dai suki desu* (*I Like You, I Like You Very Much*, 1994)
* *Tachi torippu* (*Tarch Trip*, 1994)
* *Dôkutsu* (1994), curta
* *Ekusutashi no namida: Chiin* (*Tears of Ecstasy*, 1995)
* *Tengoku no muttsu no hako* (*Heaven-6-Box*,1996)
* *Tama asobi* (1996)
* *3+1* (1997)
* *Kokoro no naka* (*Inside the Mind*,1998)
* *Yûshô* (*Yusho-Renaissance*, 1999)
* *Damama* (2010), curta
* *Between Yesterday & Tomorrow Omnibus 2011-2012* (segmentos *Maybe*, *Sei*, *Dragon X Oni*) (2012)
* *Creation Of A Single Powder Painting* (2013), curta
* *Mitsumetsutsuyumi* (*150307 MIX*) (2011-2015)
* *Toshi shi* (2020), curta

## Notas
Batalla do Douro

A **batalla do Douro** fai referencia a unha batalla entre galaicos e lusitanos contra os exércitos da República Romana liderados por Décimo Xunio Bruto cara o 137 a. C.

## Historia 
Paulo Orosio describe o enfrontamento na *Historiae adversus paganos* :*Mentres tanto Bruto venceu en Hispania Ulterior a 60 000 galaicos que acudiran en auxilio dos lusitanos; e fíxoo nunha dura e difícil batalla, aínda que os rodeou cando estaban desprevidos. Deles, 50 000 caeron neste combate; Dise que 6 000 foron feitos prisioneiros, e moi poucos conseguiron escapar.*

## Localización 
Inda que non existe ningunha fonte primaria para a localización desta batalla, tómase o río Douro como posible localización, pola súa condición de fronteira natural entre os galaicos e a expedición de Décimo Xunio Bruto.

## Notas
Eirexe, Santiso, Santiso

**Eirexe** é un lugar da parroquia de Santiso, no concello coruñés de Santiso, na comarca da Terra de Melide.
## Toponimia
O topónimo **Eirexe** débese á presenza no lugar da igrexa de Santa María de Santiso.

## Lugares e parroquias 
### Lugares de Santiso 
### Parroquias de Santiso 
## Notas 
## Véxase tamén 
### Outros artigos 
* Lugares de Santiso
Francisco Javier Vinjoy Valea

**Francisco Javier Vinjoy Valea**, nado o 5 de maio de 1965, é un profesor e político asturiano, alcalde de Castropol desde 2019.

## Traxectoria
Profesor de ensino secundario, foi nomeado funcionario de carreira en 1993 e traballou como orientador profesional no IES Galileo Galilei de Navia.

Nas eleccións do ano 2019 conseguiu a alcaldía con maioría absoluta encabezando a listo do PSOE, sendo investido o 15 de xuño, e renovando no 2023 con Castropol Avante (agrupación que el mesmo impulsou) gobernando en minoría.
Presentouse en 2023 ás eleccións como cabeza de Castropol Avante tras ser derrotado por un só voto nas primarias do partido socialista de Castropol fronte a Arturo Álvarez, e denunciar irregularidades na lista gañadora. A raíz diso, a organización do partido convocou novas eleccións tras anular as anteriores. A esas novas eleccións non se presentou, impulsando Castropol Avante. No 2019 fora el quen ganara as primarias fronte a María Teresa Dorado.
Representa Castropol na Federación Asturiana de Concejos.

É afeccionado ó xadrez.

## Notas
Eleccións federais de México de 2024

As **eleccións federais de México de 2024** celebráronse o 2 de xuño de 2024. Os electores elixiron un novo presidente para un mandato de seis anos, os 500 membros da Cámara de Deputados e os 128 membros do Senado da República. Os membros da lexislatura elixidos nesta data foron os primeiros autorizados a presentarse á reelección en eleccións posteriores. Estas eleccións tiveron lugar ao mesmo tempo ca as eleccións estatais de 2024.

Claudia Sheinbaum, membro do partido de esquerda Movemento de Rexeneración Nacional (Morena), foi amplamente considerada polo seu partido como a principal candidata para suceder ao presidente Andrés Manuel López Obrador e finalmente conseguiu o nomeamento da coalición gobernante, Sigamos Haciendo Historia. Xóchitl Gálvez xurdiu como a favorita de Forza e ​​Corazón por México tras un aumento de popularidade debido ás críticas de López Obrador. Movemento Cidadán, o único partido nacional sen coalición, nomeou a Jorge Máynez. Estas foron as primeiras eleccións xerais da historia de México nas que as principais aspirantes á presidencia do país foron mulleres.

Sheinbaum gañou as eleccións presidenciais por unha gran marxe de máis de 31 puntos, converténdose na primeira muller e na primeira persoa de orixe xudía en ser elixida presidenta de México. Nas eleccións Sheinbaum recibiu o maior número de votos rexistrado para un candidato na historia de México, superando o récord de López Obrador de 30,1 millóns de votos de 2018.

## Notas 
## Véxase tamén 
### Ligazóns externas 
* Proceso Electoral Federal 2023–2024 do Instituto Nacional Electoral
Joël Ayayi

**Joël Ayayi**, nado o 5 de marzo de 2000 en Bordeos, é un xogador profesional francés de baloncesto que xoga no JL Bourg da LNB Pro A. Con 1,96 metros de estatura xoga na posición de escolta.

## Traxectoria profesional 
Tras non ser escollido no Draft da NBA de 2021, Ayayi asinou un contrato dual cos Los Angeles Lakers o 3 de agosto de 2021. O 15 de outubro de 2021, os Lakers cortaron a Ayayi sen chegar a debutar na tempada. Dous días máis tarde, asinou un contrato dual cos Washington Wizards. O 8 de marzo de 2022, os Wizards cortaron a Ayayi.

## Notas 
## Véxase tamén 
### Ligazóns externas 
* Estatísticas en BasketballReference.com
Veronica Fontana

**Verónica Fontana**, nada en Parma en 1651 e finada en Boloña en 1690, foi unha artista e gravadora italiana. 
[miniatura| *Bacante* de Verónica Fontana. Publicado por primeira vez no Museo Cospiano de [Lorenzo Legati, annesso a quello do famoso Ulisse Aldrovandi, Bolonia, 1677.]]

## Traxectoria 
Verónica Fontana naceu en Parma en 1651 e desenvolveu gran parte da súa carreira en Boloña.

O seu pai foi o gravador Domenico Maria Fontana, de quen aprendeu as técnicas da escultura en madeira. Na súa carreira inspirouse no traballo da gravadora Teresa María Coriolano, tamén de Boloña, e foi alentada nas súas actividades por Elisabetta Sirani, con quen tomou leccións de debuxo e pintura na escola feminina de arte de Boloña.  

Verónica Fontana dominaba a talla en madeira e cobre, entendía os efectos do *clarescuro*, especializándose na xilografía e realizando numerosos frontispicios, ilustracións de textos científicos e relixiosos así como distintos retratos e pezas soltas.

Foi unha artista totalmente independente e tomou a substitución do gravador Giovani Francesco Cassioni, realizando pezas completas, isto é tanto o gravado como o borrador do debuxo (as liñas a seguir para gravar).

Morreu de tuberculose en Boloña, no ano 1690.

## Notas
Club Baloncesto Arxil

O **Club Baloncesto Arxil** é un equipo de baloncesto feminino da cidade de Pontevedra. Fundouse en 1984 da man de varias persoas, entre elas Maite Méndez, quen adestrou o equipo durante 24 anos. O equipo xoga os seus partidos como local no Estadio da Xuventude de Pontevedra.
Na tempada 2024-25 xogou por vez primeira na compite na Liga Feminina Challenge, a segunda categoría do baloncesto feminino español, tras ascender o ano anerior desde a Liga Feminina 2.
## Notas 
## Véxase tamén 
### Ligazóns externas 
* Sitio web oficial
Lingua mawayana

A **lingua mawayana** (mahuayana), tamén coñecida como **mapidiana** (maopidyán), é unha lingua moribunda da familia arauaca, falada no norte de América do Sur. É falada polo pobo mawayana que vive nas vilas das etnias waiwai e tiriyó no Brasil, Güiana e Suriname. No ano 2015, só quedaban dous falantes da lingua vivindo na vila de Kwamalasamutu. O mawayana está clasificado como en perigo crítico polo Libro Vermello das Linguas Ameazadas da UNESCO.

## Clasificación 
 clasifica a lingua mawayana (e posiblemente o mawakwa como dialecto) xunto coa lingua wapishana no subgrupo de linguas pidjanas (río Branco) da familia lingüística arauaca.  sinala que o mawayana "está estreitamente relacionado co wapishana" e segundo  comparten cando menos o 47% do seu léxico.

## Notas 
## Véxase tamén 
### Bibliografía 
* 
* 
* 
* 
* 
* 
*
Lingua atorada

A **lingua atorada** ou **atoraí** é unha lingua moribunda da familia arauaca, falada no Brasil e Güiana. Henri Ramirez (2019) considéraa un dialecto do wapishana. Segundo datos de 2000 tiña "poucos" falantes. O atorada está clasificado como en perigo crítico polo Libro Vermello das Linguas Ameazadas da UNESCO.

## Numerais 
## Notas 
## Véxase tamén 
### Bibliografía 
* 
* 
* 
* 
* 
* 
*
Lingua aroaqui

O **aroaqui** (ou aroaki) é unha lingua morta pidjana da familia arauaca que foi falada outrora no Brasil, na rexión do baixo río Negro, probablemente nas beiras do río Cuieiras. Algúns grupos de aroaqui tamén se localizaron arredor da desembocadura do río Amazonas preto de Macapá. Unha lista de palabras foi recollida por Johann Natterer en 1832 en Airão.

O aroaqui e o parawana están estreitamente relacionadas, e poderían ser a mesma lingua.

## Notas 
## Véxase tamén 
### Bibliografía 
* 
*
Lingua parawana

A **lingua parawana** é unha lingua morta da familia arauaca que foi falada outrora no Brasil, no río Wanawaua (agora coñecido como río Anauá), un afluente do baixo río Branco. Unha lista de palabras foi recollida por Johann Natterer en 1832.

O parawana e o aroaqui están estreitamente relacionadas, e poderían ser a mesma lingua.

## Notas 
## Véxase tamén 
### Bibliografía 
* 
*
Lingua amarizana

A **lingua amarizana** é unha lingua morta e pobremente estudada que pertence á familia das linguas arauacas. Foi falada no departamento de Meta, en Colombia. Kaufman (1994) clasificouna no subgrupo piapoco, mais esta teoría non foi compartida por Aikhenvald (1999).

## Notas 
## Véxase tamén 
### Bibliografía 
*
Linguas arauacas do alto Amazonas

As **linguas arauacas do alto Amazonas** son un grupo de linguas arauacas faladas no norte do Amazonas no Brasil, Colombia, o Perú e Venezuela. Henri Ramírez (2001) realizou un estudo exhaustivo das linguas arauacas do alto Amazonas, que tamén inclúe unha reconstrución histórica.

## Comparación léxica 
Os numerais en diferentes linguas arauacas setentrionais son:

## Notas 
## Véxase tamén 
### Bibliografía 
* 
*
Manu Pineda

**Manuel «Manu» Pineda Marín**, nado en Málaga o 2 de setembro de 1965, é un activista e político español, pertencente a Esquerda Unida e ao Partido Comunista de España, sendo coñecido pola súa militancia propalestina. Foi deputado do Parlamento Europeo dentro do Grupo de Esquerda e delegado do Parlamento Europeo para as relacións con Palestina dende 2019 até 2024.

## Traxectoria 
Nado o 2 de setembro de 1965 en Málaga, é militante do Partido Comunista de Málaga e sindicalista de Comisións Obreiras. En setembro de 2011 trasladouse a Gaza e, dacabalo entre Málaga e Gaza, empezou a desenvolver unha actividade como brigadista de Unadikum. Tamén se trasladou posteriormente a facer activismo en Cisxordania, onde coñeceu á familia Tamimi. Foi proposto como responsable da Secretaría de Internacional do Partido Comunista de España (PCE) durante o XX Congreso do partido en decembro de 2017. Resultou escollido en novembro de 2018 como segundo da lista (despois de Sira Rego) de Esquerda Unida para as eleccións ao Parlamento Europeo de 2019 en España, malia que a formación prevía daquela unirse con Podemos e outras confluencias.

Foi incluído finalmente no número 6 da lista de Unidas Podemos Cambiar Europa de cara ás eleccións europeas, resultando elixido eurodeputado.

## Notas
What The...

***What The...*** é o sétimo álbum de estudio da banda estadounidense de hardcore punk Black Flag. O disco ía editarse orixinalmente o 5 de novembro de 2013, despois do lanzamento de tres sinxeos promocionais entre maio de xullo. Porén, o 5 de novembro o disco foi lanzado tan só a través de servizos de stream en liña como Spotify e Rdio, e o lanzamento físico adiouse ata o día 3 de decembro.

Trátase do primeiro álbum de estudio da banda dende *In My Head* (1985), marcando a brecha máis longa entre dous álbums de estudo na súa carreira, ademais de ser a súa primeira gravación co vocalista Ron Reyes desde *Jealous Again* (1980) e do batería Gregory "Drummer" Moore. Este álbum tamén foi a primeira vez desde *My War* (1984) na que o guitarrista Greg Ginn tocou o baixo nun álbum de Black Flag baixo o nome de Dale Nixon. Tres semanas despois do lanzamento do álbum, Reyes foi despedido durante unha actuación en Australia debido a diferenzas con Ginn. O representante da banda e skater profesional Mike Vallely substituíu a Reyes na voz.

## Listaxe de cancións 
## Notas
Linguas pidjanas

As **linguas pidjanas** son un subgrupo das  linguas arauacas do norte de América do Sur.

## Nomes 
O termo *pidjana* foi acuñado por Sérgio Meira (2019) a partir do termo wapishana *pidan* ‘pobo’, como se pode ver nos etnónimos *Wa-**pishana*** e  *Mao-**pidian***.

Denomínanse como *mapidiánicas* en *Glottolog* 4.3, e como *río Branco* por Nikulin & Carvalho (2019: 270).

## Linguas 
De acordo con Meira (2019), as linguas pidjanas son:

***Pidjanas**
**Mawayana
**Wapishanas
****Wapishana
****Atorada
****Parawana
****Aroaqui

As linguas parawana e aroaqui están estreitamente relacionadas, e poden ser a mesma lingua.

## Notas 
## Véxase tamén 
### Bibliografía 
*Melville, C.; Tracy, F. V.; Williams, O. Wapishana. *Intercontinental Dictionary Series*. 2007. Consultado o 30 de outubro de 2007.
*SB (Surinaams Bijbelgenootschap / Suriname Bible Society). *Kaimana’o Tominkaru Paradan (The New Testament)*. Paramaribo, Georgetown: Suriname Bible Society and Guyana Bible Society, 2012.
Balocás, Visantoña, Santiso

**Balocás** é un lugar da parroquia de Visantoña, no concello coruñés de Santiso, na comarca da Terra de Melide. Segundo o IGE, en 2023 tiña 24 habitantes (16 homes e 8 mulleres).

## Lugares e parroquias 
### Lugares de Visantoña 
### Parroquias de Santiso 
## Notas 
## Véxase tamén 
### Outros artigos 
* Lugares de Santiso
Leaving Meaning

***Leaving Meaning*** é o décimo quinto álbum de estudio da banda estadounidense de rock experimental Swans, publicado o 25 de outubro de 2019 a través dos selos Young God Records e Mute Records. Trátase dun dobre álbum e as súas cancións mesturáronse de forma independente para o vinilo e para o CD, tendo este último a mestura orixinal e unha canción extra, "Some New Things". 

Como con todos os lanzamentos de Swans da década de 2010, *Leaving Meaning* foi financiado por un álbum para recadar fondos, neste caso *What Is This?* en marzo de 2019.

## Listaxe de cancións 
### CD e versión dixital 
### Vinilo 
## Notas
Lingua cabre

A **lingua cabre** (tamén coñecida como *cabere* ou *cávere*) é unha lingua morta que pertence á familia das linguas arauacas. Foi falada en Colombia e os seus falantes convivían ao longo dos ríos Teviare e Zama con outros falantes de linguas nawiki occidentais (alto amazónicas), mais non se sabe o suficiente para clasificala ben. Kaufman (1994) non a incluíu en ningún grupo concreto mentres que Aikhenvald (1999) a deixou sen clasificar dentro das linguas arauacas do alto Amazonas.

## Vocabulario 
Gilij citou un vocabulario comparativo:

## Notas 
## Véxase tamén 
### Bibliografía 
*
Sisto, Folgoso, Sobrado

**Sisto** é un lugar da parroquia de Folgoso, no concello coruñés de Sobrado, na comarca da Terra de Melide. Segundo o Instituto Galego de Estatística, en 2024 estaba deshabitado.

## Lugares e parroquias 
### Lugares de Folgoso 
### Parroquias de Sobrado 
## Notas 
## Véxase tamén 
### Outros artigos 
* Lugares de Sobrado
Función gamma inversa

Gráfica dunha función gamma inversaGráfica da función gamma inversa no plano complexoEn matemáticas, a **función gamma inversa** \Gamma^{-1}(x) é a función inversa da función gamma. Noutras palabras, y = \Gamma^{-1}(x) sempre que \Gamma(y)=x. Por exemplo, \Gamma^{-1}(24)=5. A función gamma inversa refírese normalmente á rama principal con dominio no intervalo real \left[\beta, +\infty\right) e imaxe sobre o intervalo real \left[\alpha, +\infty\right), onde \beta = 0.8856031\ldots  é o valor mínimo da función gamma no eixe real positivo e \alpha = \Gamma^{-1}(\beta) = 1.4616321\ldots  é a localización dese mínimo.

## Definición 
Podemos definir a función gamma inversa coa seguinte representación integral\Gamma^{-1}(x)=a+bx+\int_{-\infty}^{\Gamma(\alpha)}\left(\frac{1}{x-t}-\frac{t}{t^{2}-1}\right)d\mu(t)\,,onde \mu (t) é unha medida de Borel tal que\int_{-\infty}^{\Gamma\left(\alpha\right)}\left(\frac{1}{t^{2}+1}\right)d\mu(t)e a e b son números reais con b \geqq 0.

## Aproximación 
Para calcular as ramas da función gamma inversa pódese calcular primeiro a serie de Taylor de \Gamma(x) preto de \alpha. A serie pode logo ser truncada e invertida, o que produce sucesivamente mellores aproximacións \Gamma^{-1}(x). Por exemplo, temos a aproximación cadrática:  \Gamma^{-1}\left(x\right)\approx\alpha+\sqrt{\frac{2\left(x-\Gamma\left(\alpha\right)\right)}{\Psi\left(1,\ \alpha\right)\Gamma\left(\alpha\right)}}.Tamén temos para a función gamma inversa a seguinte fórmula asintótica  \Gamma^{-1}(x)\sim\frac{1}{2}+\frac{\ln\left(\frac{x}{\sqrt{2\pi}}\right)}{W_{0}\left(e^{-1}\ln\left(\frac{x}{\sqrt{2\pi}}\right)\right)}\,,onde W_0(x) é a función W de Lambert. Esta fórmula conséguese invertendo a aproximación de Stirling, polo que tamén se pode expandir nunha serie asintótica.

### Expansión en serie 
Para obter unha expansión en serie da función gamma inversa pódese calcular primeiro a expansión en serie da función gamma recíproca \frac{1}{\Gamma(x)} preto dos polos nos enteiros negativos, e despois inverter a serie.

Pondo z=\frac{1}{x} temos, para a rama *n* \Gamma_{n}^{-1}(z) da función gamma inversa (n\ge 0) \Gamma_{n}^{-1}(z)=-n+\frac{\left(-1\right)^{n}}{n!z}+\frac{\psi^{(0)}\left(n+1\right)}{\left(n!z\right)^2}+\frac{\left(-1\right)^{n}\left(\pi^{2}+9\psi^{(0)}\left(n+1\right)^{2}-3\psi^{(1)}\left(n+1\right)\right)}{6\left(n!z\right)^3}+O\left(\frac{1}{z^{4}}\right)\,,onde \psi^{(n)}(x) é a función poligamma.

## Notas 
## Véxase tamén 
### Outros artigos 
* Función gamma.
Lingua kawishana

A **lingua kawishana** (tamén escrito como **cawishana** ou **kaishana**) é unha lingua morta e pobremente estudada que pertence á familia das linguas arauacas. Foi falada outrora no Brasil e na década de 1950 rexistráronse uns poucos falantes. O kawishana está clasificado como extinto polo Libro Vermello das Linguas Ameazadas da UNESCO.

Aikhenvald (1999) clasifícaa como unha lingua do río Negro medio, xunto coas linguas shiriana e manao. Kaufman (1994) situouna nunha póla do nawiki occidental do alto Amazonas xunto con dúas linguas desaparecidas, o yumana e o pasé, que Aikhenvald deixara sen clasificar. Tiña unha sintaxe activa-estativa.

## Fonoloxía 
O kawishana tiña 21 fonemas:
* consoantes (15): p, t, k, ʔ, ts, tʃ, x, h, m, n, ɲ, l, ɾ, w, j
* vogais (6): i, e, a, o, i, V́

## Notas 
## Véxase tamén 
### Bibliografía 
*
Lingua mainatari

A **lingua mainatari** (tamén escrita como **maihanatari**) é unha lingua morta e pobremente estudada que pertence á familia das linguas arauacas. Foi falada outrora en Venezuela nas beiras do río Castaña-Paraná, un tributario do río Siapa da conca do Orinoco. Estaba estreitamente relacionada coa lingua yabaâna.

## Vocabulario 
A lingua mainatari está pobremente rexistrada. Só 52 palabras foron recollidas por Johann Natterer en 1831.

:

## Notas 
## Véxase tamén 
### Bibliografía 
*
Lingua mepuri

A **lingua mepuri** é unha lingua morta e pobremente estudada que pertence á familia das linguas arauacas. Foi falada outrora no Brasil arredor da confluencia entre os ríos Negro e Japurá, principalmente nos ríos Marié e Curicuriari. Algunhas palabras foron recollidas por Johann Natterer en 1831.

## Notas 
## Véxase tamén 
### Bibliografía 
*
Lingua wainumá-mariaté

O **wainumá** (ou wainambɨ) e o **mariaté** son dúas variedades dunha mesma lingua morta da familia das linguas arauacas falada outrora en Colombia. Algúns vocabularios do wainumá foron recollidos por Spix e Martius en 1820, por Johann Natterer en 1832, e por Alfred Russel Wallace en 1851. Algunhas palabras mariaté foron recollidas por Spix e Martius en 1820.

## Notas 
## Véxase tamén 
### Bibliografía 
* 
### Ligazóns externas 
* Vocabulario wainumá - Schuller (1911)
* Vocabulario mariaté - Schuller (1911)
Lingua pasé

A **lingua pasé** é unha lingua morta e pobremente estudada que pertence á familia das linguas arauacas. Kaufman (1994) situouna na súa póla do río Negro, mais esta teoría non foi apoiada por Aikhenvald (1999). O pasé está clasificado como extinto polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
*
Os Curros, A Capela, Toques

**Os Curros** é un lugar da parroquia da Capela, no concello coruñés de Toques, na comarca da Terra de Melide. Segundo o IGE, en 2023 tiña 24 habitantes (11 homes e 13 mulleres).

## Lugares e parroquias 
### Lugares da Capela 
### Parroquias de Toques 
## Notas 
## Véxase tamén 
### Outros artigos 
* Lugares de Toques
Arthur Francis George Kerr

**Arthur Francis George Kerr**, nado en Kinlough en 1877 e finado en 1942, foi un médico e botánico irlandés. É especialmente coñecido polas súas achegas ao estudo da flora de Tailandia.

## Traxectoria 
A. F. G. Kerr naceu en Kinlough (Irlanda), mais estudou en Dorchester (Inglaterra). Posteriormente, regresou a Irlanda para graduarse en Medicina e Botánica polo Trinity College de Dublín. As pormenorizadas anotacións permiten situar os espécimes xeograficamente con gran precisión. o *Kerriothyrsus* e o *Afgekia*, que procede dunha abreviatura dos seus nomes.

## Notas 
## Véxase tamén 
### Bibliografía 
*
Jozhua Vertrouwd

**Jozhua Vertrouwd**, nado en Ámsterdam o 21 de agosto de 2004, é un futbolista neerlandés que xoga como lateral esquerdo no Castellón da Primeira División RFEF .

## Traxectoria 
Nacido en Ámsterdam, formouse nas canteiras do Fortuna Wormerveer, do AZ Alkmaar, do HVV Hollandia e do FC Volendam. Na tempada 2021/22 xogou co filial do Volendam e na seguinte debutou co primeiro equipo na Eerste Divisie, segunda categoría do fútbol neerlandés. En agosto de 2023 asinou como novo xogador do Castellón, da Primeira División RFEF, club adestrado polo seu compatriota Dick Schreuder. Aínda que contaba con ficha do filial, disputou a maior parte da tempada co primeiro equipo, co que se proclamou campión do Grupo II da Primeira División RFEF, logrando así o ascenso á Segunda División. 

## Palmarés 
;Castellón
* **Primeira División RFEF (1):** 2023/24.

## Notas
Israel Suero

**Israel Suero Fernández**, nado en Madrid o 12 de abril de 1994, é un futbolista español que xoga como centrocampista no Castellón da Primeira División RFEF.

## Traxectoria 
Formouse como futbolista nas canteiras do Real Madrid e do Rayo Majadahonda, pasando ao primeiro equipo deste último club no verán de 2013. Despois dunha tempada  na Terceira División, pasou en 2014 ao filial do Rayo Vallecano na Segunda División B. En marzo de 2017 trasladouse a Alemaña, onde fichou polo CSC 03 Kassel da sexta categoría e posteriormente pasou polas filas do SV Elversberg.

En xaneiro de 2023 volveu a España e incorporouse ao Castellón, da Primeira División RFEF. Co equipo dirixido polo neerlandés Dick Schreuder, proclamouse campión do Grupo II da Primeira División RFEF, logrando así o ascenso á Segunda División.

## Palmarés 
;SV Elversberg
* **Regionalliga Südwest (1):** 2021/22
* **Copa Sarre (3):** 2019/20, 2020/21, 2021/22.

;Castellón
* **Primeira División RFEF (1):** 2023/24.

## Notas
El Litoral

****El Litoral***, periódico publicado en Vilagarcía de Arousa de 1899 a 1910.
****El Litoral***,  periódico publicado en Ferrol en 1982, de curta duración (32 días).https://books.google.es/books?id=OD_v4T_rgv0C&printsec=frontcover#v=onepage&q&f=false
Irago

Como topónimo **Irago** pode referirse a:

;En Galiza
***Irago de Abaixo**, lugar da parroquia de Vilamor, no concello de Toques;
***Irago de Arriba**, lugar da parroquia de Vilamor, no concello de Toques.
Eirexe, Vilouriz, Toques

**Eirexe** é un lugar da parroquia de Vilouriz, no concello coruñés de Toques, na comarca da Terra de Melide.
## Toponimia
O topónimo **Eirexe** débese á presenza no lugar da igrexa de Santiago de Vilouriz.

## Lugares e parroquias 
### Lugares de Vilouriz 
### Parroquias de Toques 
## Notas 
## Véxase tamén 
### Outros artigos 
* Lugares de Toques
A Soledá, Bretoña, A Pastoriza

**A Soledá** é un lugar da parroquia de Bretoña, no concello lucense da Pastoriza, na comarca da Terra Chá. Segundo o IGE, en 2023 tiña 16 habitantes (9 homes e 7 mulleres).

## Lugares e parroquias 
### Lugares de Bretoña 
### Parroquias da Pastoriza 
## Notas 
## Véxase tamén 
### Outros artigos 
* Lugares da Pastoriza
Vilastrille de Arriba, Proendos, Sober

**Vilastrille de Arriba** é un lugar da parroquia de Proendos, no concello lucense de Sober, na comarca da Terra de Lemos.

## Lugares e parroquias 
### Lugares de Proendos 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Parque Montouto, Os Tilos, Teo

**Parque Montouto** é un lugar da parroquia dos Tilos, no concello coruñés de Teo, na comarca de Santiago. Segundo o IGE, en 2023 tiña 362 habitantes (176 homes e 186 mulleres).

## Lugares e parroquias 
### Lugares dos Tilos 
### Parroquias de Teo 
## Notas 
## Véxase tamén 
### Outros artigos 
* Lugares de Teo
The Monuments Men

***The Monuments Men*** é un filme xermano-estadounidense de 2014 dirixido por George Clooney e escrito e producido por Clooney e Grant Heslov. Está protagonizado por Clooney, Matt Damon, Bill Murray, John Goodman, Jean Dujardin, Bob Balaban, Hugh Bonneville e Cate Blanchett.

*The Monuments Men* foi unha coprodución de Columbia Pictures (en asociación con 20th Century Fox) e Babelsberg Studio. Recibiu valoracións dispares por parte da crítica e recadou 156,4 millóns de dólares en todo o mundo sobre un orzamento de 70 millóns de dólares.

Estreouse en galego o 4 de xuño de 2024 a través da TVG.

## Personaxes 
* George Clooney como Tenente Frank Stokes
** Nick Clooney como Stokes de vello
* Matt Damon como Tenente James Granger
* Bill Murray como Sarxento Richard Campbell
* John Goodman como Sarxento Walter Garfield
* Jean Dujardin como Segundo Tenente Jean-Claude Clermont
* Bob Balaban como Soldado Preston Savitz
* Hugh Bonneville como Segundo Tenente Donald Jeffries
* Cate Blanchett como Claire Simone
* Serge Hazanavicius como René Armand
* Sam Hazeldine como Coronel Langton
* Dimitri Leonidas como Soldado Sam Epstein
* Grant Heslov como cirurxián
* Miles Jupp como Maior Fielding
* Justus von Dohnányi como Viktor Stahl
* Holger Handtke como Coronel Wegner
* Zahari Baharov como Maior Elya

## Notas